પોલીસનાં મત મુજબ જે ધાર્મિક કર્મકાંડે ભાટિયા પરિવારનો જીવ લીધો તેની તૈયારીઓ ૨૬ જૂનથી જ શરૂ થઈ ગઈ હતી. તે દિવસે લલિતનો ભાઈ ભુપી મંદિરનાં પૂજારીને પણ મળ્યો હતો. તેના આગલા દિવસે લલિત એક પેકેટ લઈને ઘરે જતો જોવા મળે છે જેમાં ડૉક્ટર ટેપ, કપડા વગેરે જેવી વસ્તુઓ હતી. ક્રાઈમ બ્રાંચને ૨૮ તારીખની સીસીટીવી ફૂટેજ મળી છે જેમાં સાંજે લગભગ ૭.૩૫એ લલિતની પત્ની ટીના તેમજ ભુપીનો દીકરો ધ્રુવ ઘરની નજીકનાં સૈની ફર્નીચરમાંછી ચાર બ્રાઉન કલરનાં સ્ટૂલ ખરીદીને ઘરે આવતા દેખાય છે.